b'\n_START_ARTICLE_\nSu\xc5\xa1as\n_START_SECTION_\nIstorija\n_START_PARAGRAPH_\nApylink\xc4\x97se iki atsikraustant Vokie\xc4\x8di\xc5\xb3 ordinui gyveno Kulmo \xc5\xbeem\xc4\x97s pr\xc5\xabsai. Miestas pirm\xc4\x85 kart\xc4\x85 ra\xc5\xa1ytiniuose \xc5\xa1altiniuose pamin\xc4\x97tas 1315\xc2\xa0m., kai jau tur\xc4\x97jo Pomezanijos kapitulos pastatyt\xc4\x85 miesto sien\xc4\x85 su trimis vartais ir 17 bok\xc5\xa1t\xc5\xb3. Nuo 1454\xc2\xa0m. priklaus\xc4\x97 Pr\xc5\xabsijos miest\xc5\xb3 s\xc4\x85jungai. 1945\xc2\xa0m. Raudonoji armija sugriov\xc4\x97 apie 60\xc2\xa0% miesto pastat\xc5\xb3.\n_START_SECTION_\nArchitekt\xc5\xabra\n_START_PARAGRAPH_\nI\xc5\xa1likusi 1330\xc2\xa0m. statyta \xc5\xa0v. Antano ba\xc5\xbeny\xc4\x8dia, prie kurios buvo Pomezanijos kapitulos rezidencija. Ba\xc5\xbeny\xc4\x8dia nukent\xc4\x97jo per 1414\xc2\xa0m. Lenkijos-Vokie\xc4\x8di\xc5\xb3 ordino kar\xc4\x85. Perstatyta 1550\xc2\xa0m., reformacijos laikotarpiu ba\xc5\xbeny\xc4\x8dia naudojosi protestantai. Apie 1660\xc2\xa0m. atnaujintas vakarinis fasadas, pagrindinis altorius, 1607\xe2\x80\x931609\xc2\xa0m. ambona ir empora pertvarkyti renesanso\xc2\xa0\xe2\x80\x93 baroko stiliumi. Nuo 1945\xc2\xa0m. ba\xc5\xbeny\xc4\x8di\xc4\x85 v\xc4\x97l per\xc4\x97m\xc4\x97 katalikai. 1971\xc2\xa0m. restauruota ba\xc5\xbeny\xc4\x8dios polichromija._NEWLINE_I\xc5\xa1lik\xc4\x99 miesto sienos fragmentai. Parke prie Su\xc5\xa1o e\xc5\xbeero yra archeologijos paminklas\xc2\xa0\xe2\x80\x93 pr\xc5\xabs\xc5\xb3 piliakalnis. Parke atnaujinti \xc5\xbeeldiniai, v\xc4\x97l veikia kelis de\xc5\xa1imtme\xc4\x8dius tyl\xc4\x97j\xc4\x99s senasis fontanas._NEWLINE_1868\xc2\xa0m. pastatyta sinagoga naci\xc5\xb3 okupacijos metais buvo i\xc5\xa1niekinta. Po Antrojo pasaulinio karo joje veik\xc4\x97 kult\xc5\xabros centras. 2001\xc2\xa0m. pastatas gr\xc4\x85\xc5\xbeintas Lenkijos \xc5\xbeyd\xc5\xb3 bendruomenei, bet stovi nenaudojamas.'